Klímaváltozás hatásainak vizsgálata mikrohullámú összeköttetéseken
Kántor Péter, Bitó János, BME

A 10 GHz feletti tartományban üzemelő mikrohullámú összeköttetések érzékenyek a csapadék, különösen az eső okozta csillapításra. A jelenség vizsgálatára a BME SZHVT tanszékén mérőrendszer működik, mely országos méréseket végez földi szabadtéri nagyfrekvenciás összeköttetéseken. A rendszer eredményei segítséget nyújthatnak a klímaváltozás kutatásához is. Célunk, hogy magyarországi körülmények közt vizsgáljuk az elmúlt 15 évben végbement meteorológiai változások mikrohullámú összeköttetésekre gyakorolt hatásait. Jelen cikkben az esőesemények gyakoriságának és időtartamának változását vizsgáljuk.